Komoly bajba kerülhet akkor is, ha legális pornóoldalakat néz
A megoldás felrobbantotta a Twittert.
Könnyen bajba kerülhetnek azok is, akik úgy gondolják, hogy kedvenc pornóoldalaikon, kizárólag legális tartalmakat találnak. Nem egyszerű szerzői jogi problémáról van szó, hanem pedofíliáról és gyerekpornográfiáról.

Az internetes bűncselekmények, különösen a gyermekek szexuális zaklatása ellen küzdő angliai székhelyű szervezet, az Internet Watch Foundation közreadott egy jelentést, amiben leírják, hogy a pedofil oldalak egyre többször álcázzák magukat legális pornóoldalaknak.

Ezeken a felhasználó először teljesen átlagos, felnőtt-szereplős tartalmakat lát, csakhogy ha tudja hová kell kattintgatni, egy nem túl bonyolult útvonalat bejárva eljut a pedofil tartalmakig. Az alapítvány 2015-ben 743 ilyen oldalt talált.

A jelentés írói arra figyelmeztetnek, hogy azok is könnyen bajba kerülhetnek, akik teljesen jóhiszeműen látogatnak el ezekre az oldalakra, ha számítógépükre olyan sütik kerülnek a webhelyről, amik gyanúba keverhetik őket.

(Gizmodo)
Tech